Legal Document

Category: 17

Text:
120. ΠΡΟΕΔΡΙΚΟ ΔΙΑΤΑΓΜΑ της 24/31 Μαΐου 1985 (ΦΕΚ Δ΄ 270) Τροποποίηση των όρων και περιορισμών δόμησης των γηπέδων των κειμένων εκτός των ρυμοτομικών σχεδίων των πόλεων και εκτός των ορίων των νομίμως υφισταμένων προ του έτους 1923 οικισμών. Έχοντας υπόψη: 1.Τις διατάξεις του από 17.7.1923 Ν.Δ/τος «περί σχεδίων πόλεων κλπ», όπως μεταγενέστερα τροποποιήθηκαν και συμπληρώθηκαν και ειδικότερα τα άρθρ. 9, 10 (παρ. 2) 14, 17 και 85Α αυτού. 2.Τις διατάξεις του Ν.Δ. 8/1973 «περί Γ.Ο.Κ.», όπως τροποποιήθηκε με το Ν.Δ. 205/1974 (ΦΕΚ 363 Α΄) και ειδικότερα τα άρθρ. 87 και 125 (παρ.2) αυτού. 3.Τις διατάξεις του Νόμ. 1032/1980 «περί συστάσεως Υπουργείου Χωροταξίας Οικισμού και Περιβάλλοντος» (ΦΕΚ 57/Α) και ειδικότερα τα άρθρ. 2, 3 και 7. 4.Την υπ’ αριθ. 75724/1151/30.12.1983 κοινή απόφαση των Υπουργών Προεδρίας Κυβερνήσεως και Χωροταξίας, Οικισμού και Περιβάλλοντος (ΦΕΚ 767/Β) και ειδικότερα το άρθρ. 5. 5.Την υπ’ αριθ. 342/1985 γνωμοδότηση του Συμβουλίου της Επικρατείας με πρόταση του Υπουργού Χωροταξίας, Οικισμού και Περιβάλλοντος, αποφασίζουμε: Γενικές διατάξεις Άρθρ.1.-Οι όροι και περιορισμοί δόμησης των γηπέδων των κειμένων εκτός των ρυμοτομικών σχεδίων των πόλεων, κωμών και οικισμών ή εκτός των ορίων των νομίμως υφισταμένων προ του έτους 1923 οικισμών των στερουμένων ρυμοτομικού σχεδίου, που καθορίστηκαν με το από 6.10.1978 π.δ/γμα (ΦΕΚ 538/Δ) (ανωτ. αριθ. 87) ως ισχύει τροποποιούνται ως εξής: 1.α)Ελάχιστον εμβαδόν γηπέδου 4.000μ 2 β)Για γήπεδα που έχουν πρόσωπο σε Διεθνείς, Εθνικές Επαρχιακές, Δημοτικές και Κοινοτικές οδούς ως και σε εγκαταλειμένα τμήματά τους και σε σιδηροδρομικές γραμμές απαιτούνται: Ελάχιστο πρόσωπο 45 μ. Ελάχιστο βάθος 50 μ. Ελάχιστο εμβαδόν 4.000 μ2 2.Κατά παρέκκλιση από την προηγούμενη παράγραφο θεωρούνται άρτια και οικοδομήσιμα τα γήπεδα: α)Τα κείμενα εντός της ζώνης των πόλεων, κωμών, και οικισμών, τα οποία είχαν κατά την 24.4.1977 ημέρα δημοσίευσης του από 5.4.77 π.δ/τος (ΦΕΚ 133 Δ΄) ελάχιστο εμβαδόν 2000 μ 2 . β)Τα γήπεδα που κατά την ημέρα δημοσίευσης του παρόντος π.δ/τος έχουν πρόσωπο σε Διεθνείς Εθνικές, Επαρχιακές, Δημοτικές και Κοινοτικές οδούς, καθώς και σε εγκαταλελειμένα τμήματα αυτών και σε σιδηροδρομικές γραμμές και εφόσον έχουν: αα)Τα γήπεδα που υφίστανται κατά την 12.11.1962 ημέρα δημοσίευσης του από 24.10.62 β.δ/τος (ΦΕΚ 142 Α΄). (Μετά τη σελ. 294,48024) Σελ. 294,48025 Τεύχος Ζ104-Σελ. 27 Σχέδια Πόλεων 23.Δ.α.119-120 Ελάχιστο πρόσωπο: 10 μέτρα Ελάχιστο βάθος 15 μέτρα Ελάχιστο εμβαδόν 750 μ 2 . ββ)Τα γήπεδα που υφίστανται κατά τη 12.9.1964 ημέρα δημοσίευσής του από 21.7.1964 β.δ/τος (ΦΕΚ 141/Δ΄). Ελάχιστο πρόσωπο: 20 μέτρα Ελάχιστο βάθος 35 μέτρα Ελάχιστο εμβαδόν 1.200 μ 2 γγ)Τα γήπεδα που υφίστανται κατά τη 17.10.1978 ημέρα δημοσίευσης του από 6.10.75 π.δ/τος (ΦΕΚ 538/Δ΄). Ελάχιστο πρόσωπο: 25 μέτρα Ελάχιστο βάθος: 40 μέτρα Ελάχιστο εμβαδόν 2000 μ 2 δδ)Τα γήπεδα που δημιουργήθηκαν από τη 17.10.1978 ημέρα δημοσίευσης του από 6.10.1978 π.δ/τος (ΦΕΚ 538/Δ) μέχρι την ημέρα δημοσίευσης του παρόντος π.δ/τος ελάχιστο εμβαδόν 4000 μ 2 Ως Δημοτικοί ή Κοινοτικοί οδοί για την εφαρμογή του παρόντος θεωρούνται οι οδοί που ενώνουν οικισμούς του αυτού δήμου ή κοινότητας μεταξύ των ή οικισμούς ομόρων δήμων ή Κοινοτήτων ή με Διεθνείς Εθνικές ή Επαρχιακές οδούς. Σε περίπτωση που μεταξύ των προαναφερομένων οικισμών υπάρχουν περισσότερες της μιας Δημοτικοί ή κοινοτικοί οδοί που συνδέουν αυτούς οι διατάξεις της παρούσης περίπτωσης έχουν εφαρμογή μόνο σε γήπεδα που έχουν πρόσωπο στην κυριώτερη από τις οδούς αυτές. Η αναγνώριση των οδών αυτών σε κυριότερους ή μοναδικούς γίνεται με απόφαση του οικείου Νομάρχη μετά από γνώμη του Συμβουλίου Χωροταξίας, Οικισμού και Περιβάλλοντος του νομού. γ)Άρτια και οικοδομήσιμα γήπεδα που απομειούνται συνεπεία απαλλοτριώσεων ή διανοίξεως διεθνών, εθνικών ή επαρχιακών οδών, θεωρούνται άρτια και οικοδομήσιμα εφόσον μετά την απομείωση αυτή έχουν τα όρια αρτιότητας και τις λοιπές προϋποθέσεις των γηπέδων των προηγουμένων περιπτώσεων α και β. δ)Σε περιπτώσεις αναδασμών τα γήπεδα που δημιουργούνται και δίνονται σε δικαιούχους σε ανταλλαγή αρτίων και οικοδομησίμων γηπέδων θεωρούνται άρτια και οικοδομήσιμα, εφόσον μετά τον αναδασμό αυτόν έχουν τα όρια αρτιότητας και τις προϋποθέσεις των γηπέδων προηγουμένων περιπτώσεων α και β. 3.Το μέγιστο ποσοστό κάλυψης των γηπέδων ορίζεται σε 10% της επιφανείας τους. 4.Το ανεγερθησόμενο εντός του γηπέδου κτίριο πρέπει να είναι ενιαίο. Επιτρέπεται η διάσπαση αυτού σε περισσότερα κτίρια μόνο μετά από γνώμη της αρμόδιας Επιτροπής Ενασκήσεως Αρχιτεκτονικού Ελέγχου. Σελ. 294,48026 Τεύχος Ζ104-Σελ. 28 5.Οι αποστάσεις του κτιρίου ορίζονται ως εξής: α)Από τα όρια του γηπέδου 15 μέτρα τουλάχιστον. β)Κατά παρέκκλιση των ανωτέρω: α)Προκειμένου για ανέγερση κατοικίας σε γήπεδα που υφίστανται κατά τη 15.4.1981 ημέρα δημοσίευσης του από 27.3.1981 π.δ/τος (ΦΕΚ 209/Δ)΄με ελάχιστο εμβαδόν 4000 μ 2  οι πλάγιες αποστάσεις του κτιρίου από τα όρια του γηπέδου ορίζονται σε 7,50 μέτρα εφόσον τηρουμένης της απόστασης των 15 μ. δεν είναι δυνατή η οικοδόμηση. Το μέγιστο πλάτος του κτιρίου στην περίπτωση αυτή πρέπει να μην υπερβαίνει τα 10 μέτρα. ββ)Οι πλάγιες και οπίσθιες αποστάσεις των κατά παρέκκλιση αρτίων και οικοδομήσιμων γηπέδων της παρ. 2 του παρόντος ορίζονται σε 2,50 μ. τουλάχιστον για τα γήπεδα της υποπερίπτ. αα, της περιπτ. β και σε 5 μ. τουλάχιστον για τα γήπεδα της περίπτ. α και των υποπεριπτ. ββ και γγ της περίπτ. β. Για τα γήπεδα της περίπτ. β οι αποστάσεις αυτές ισχύουν μόνον εφόσον τα μήκη προσώπου και βάθους του γηπέδου είναι μικρότερα των: 20 μ. για το πρόσωπο και 35 μ. για το βάθος για τα γήπεδα της υποπερίπτ. αα της περίπτ. β, και 45 μ. για το πρόσωπο και 50 μ. για το βάθος για τα γήπεδα των υποπεριπτ. ββ, γγ της ίδιας περίπτ. β. γγ)Οι διατάξεις της προηγούμενης υποπεριπτώσεως ββ εφαρμόζονται ανάλογα και για τα γήπεδα των περιπτ. γ και δ της παρ. 2 του παρόντος άρθρου. γ)Οι αποστάσεις του κτιρίου ορίζονται εκ του ορίου της ζώνης της απαλλοτριώσεως για τη σιδηροδρομική γραμμή 15 μ. τουλάχιστον, από την όχθη τυχόν ρέμματος 10 μ. τουλάχιστον και 10 μ. τουλάχιστον από τα όρια δασικής έκτασης. Οι αποστάσεις αυτές υπερισχύουν των αποστάσεων της προηγούμενης περίπτ. β για γήπεδα που το όριο της ιδιοκτησίας ταυτίζεται με το όριο της ζώνης απαλλοτριώσεως για τη σιδηροδρομική γραμμή την όχθη ρέμματος ή το όριο δασικής έκτασης. 23.Δ.α.120 Σχέδια Πόλεων 6.Ο μέγιστος συντελεστής δόμησης των γηπέδων ορίζεται σε 0,2. 7.Ο μέγιστος αριθμός ορόφων των κτιρίων ορίζεται σε 2 και το μέγιστο ύψος αυτών μετρούμενα από το γύρω έδαφος αυτών (φυσικό ή διαμορφωμένο κατά την επόμενη παρ. 10) σε 7,50 μέτρα. Υπεράνω του ως άνω καθοριζομένου μέγιστου ύψους επιτρέπεται η κατασκευή μόνο στηθαίου τυχόν φωταγωγών ύψους μέχρι 0,30 μ. και καπνοδόχων, απαγορευομένων των λοιπών κατασκευών που αναφέρονται στο άρθρ. 87 του Ν.Δ. 8/1973 περί Γ.Ο.Κ. Σε περιπτώσεις κατασκευής κεκλιμένης στέγης το κατά τα ανωτέρω μέγιστον ύψος προσαυξάνεται κατά 1,20 μ. 8.Επιτρέπεται η κατασκευή ανοικτών εξωστών εντός υψηλών αιθουσών συγκεντρώσεως του κοινού για αναψυχή ή εργασία με την έννοια και τους όρους της παρ. 6 του άρθρ. 84 του ΓΟΚ, με τη διαφορά ότι οι εξώστες αυτοί προσμετρώνται στο συντελεστή δόμησης και τη συνολική επιφάνεια των ορόφων. 9.Δεν επιτρέπεται η κατασκευή κτίσματος σε υποστηλώματα (PILLOTIS) με την έννοια του ΓΟΚ. 10.Σε περίπτωση κεκλιμένου εδάφους κανένα σημείο του κτιρίου δεν επιτρέπεται να υπερβαίνει το μέγιστο επιτρεπόμενο ύψος των 7,50 μ. και σε καμμία όψη του κτιρίου δεν επιτρέπεται να εμφανίζονται περισσότεροι από δυο όροφοι από το φυσικό ή διαμορφωμένο (κατά το επόμενο εδάφιο της παραγράφου αυτής) έδαφος. Επίσης στην περίπτωση κεκλιμένου εδάφους επιτρέπεται η διαμόρφωση του γηπέδου με αναλημματικούς τοίχους ή πρανή μεγίστου ύψους 1,50 μ. και επίπεδα ελαχίστου πλάτους 5 μέτρα. Όταν οι κλίσεις του εδάφους απαιτούν την κατασκευή τοίχων υψηλότερων του 1,50 μ., ή επιπέδων πλάτους μικρότερου των 5 μ. απαιτείται η γνώμη της Επιτροπής Ενασκήσεως Αρχιτεκτονικού Ελέγχου. 11.Ο χώρος του υπογείου δεν επιτρέπεται να εξέχει το περίγραμμα του ισογείου του κτιρίου. 12.Όταν τα γήπεδα περιλαμβάνονται στη ζώνη που ορίζεται στο άρθρ. 14 του Ν.Δ. της 177/16.8.1923 δεν επιτρέπεται τα αναγερθησόμενα κτίρια να τοποθετούνται εντός του πλάτους των ιδεατών επεκτάσεων των εγκεκριμένων οδών του οικισμού. 13.Επιτρέπεται η περίφραξη των αρτίων γηπέδων με μόνιμη κατασκευή. Το ύψος του περιφράγματος δεν επιτρέπεται να υπερβαίνει τα 2,50 μ. μετρούμενο από το έδαφος. Κατ’ εξαίρεση το ύψος του περιφράγματος μπορεί να υπερβαίνει το ανωτέρω καθοριζόμενο ύψος όταν λόγοι ασφαλείας το επιβάλλουν σε περιπτώσεις ειδικών κτιρίων. Οι λόγοι αυτοί πιστοποιούνται από τον αρμόδιο εκάστοτε φορέα απαιτείται δε και η γνώμη της Επιτροπής Ενασκήσεως Αρχιτεκτονικού Ελέγχου. α)Όταν από τις κείμενες διατάξεις προβλέπεται η τήρηση προκηπίου το ύψος του συμπαγούς περιφράγματος δεν μπορεί να υπερβαίνει το (1) μ. μετρούμενο από το έδαφος. β)Επιτρέπεται η περίφραξη μη αρτίων γηπέδων με πρόχειρο κατασκευή (συρματόπλεγμα κλπ.). 14.Οι όροι και περιορισμοί δόμησης που καθορίζονται με τις προηγούμενες παραγράφους εφαρμόζονται εφόσον στα επόμενα άρθρα δεν ορίζεται άλλως, για κάθε κατηγορία κτιρίων. «Γεωργοκτηνοτροφικά, γεωργοπτηνοτροφικά κτίρια, κτίρια υδατοκαλλιεργειών, στέγαστρα σφαγής, γεωργικές αποθήκες, δεξαμενές, θερμοκήπια» Άρθρ.8.-«Επιτρέπεται η κατασκευή κτιρίων και μηχανολογικών εγκαταστάσεων της Ελληνικής Ραδιοφωνίας Τηλεόρασης (ΕΡΤ), Οργανισμού Τηλεπικοινωνιών (Ο.Τ.Ε.), Ιδιωτικών ραδιοφωνικών σταθμών, τηλεπικοινωνιών και τηλεοράσεων, κατά παρέκκλιση των διατάξεων του άρθρ. 1 ως προς»: Το μέσα σε « » πρώτο εδάφιο αντικαταστάθηκε ως άνω από την παρ. 2 άρθρ. 2 του Π.Δ. της 21 Ιουν.-11 Ιουλ. 1991 (ΦΕΚ Δ΄ 432). α)Την αύξηση του ύφους β)την αύξηση του αριθμού ορόφων οι οποίοι δεν επιτρέπεται να υπερβαίνουν τους 3 γ)τη μείωση των αποστάσεων των κτιρίων ή και εγκαταστάσεων από τα όρια του γηπέδου που δεν επιτρέπεται να είναι μικρότερος από 5 μέτρα δ)την αρτιότητα του γηπέδου προκειμένου περί τοποθετήσεως ιστών αναμεταδόσεως καθώς και κατασκευής μονορόφων κτισμάτων για την εξυπηρέτησή τους, τα οποία θα είναι ύψους μέχρι 4 μ. και επιφανείας μέχρι 30 μ 2 . «Η παρέκκλιση αυτή εγκρίνεται με απόφαση του Υπουργού Περιβάλλοντος, Χωροταξίας και Δημοσίων Έργων μετά από γνώμη της ΕΡΤ ή ΟΤΕ όταν πρόκειται για εγκατάσταση των φορέων αυτών ή έγκριση από αρμοδίους φορείς (Υπουργείο Μεταφορών και Επικοινωνιών, ΕΡΤ Α.Ε. κ.λπ.) όταν πρόκειται για εγκαταστάσεις ιδιωτικού ραδιοφωνικού σταθμού, τηλεπικοινωνιών και τηλεοράσεως και γνώμη του αρμόδιου Συμβουλίου Χωροταξίας, Οικισμού και Περιβάλλοντος». Το μέσα σε « » τελευταίο εδάφιο αντικαταστάθηκε ως άνω από την παρ. 3 άρθρ. 2 του Π.Δ. της 21 Ιουν.-11 Ιουλ. 1991 (ΦΕΚ Δ΄ 432). Το άρθρ. 8 προστέθηκε από το άρθρ. 2 Π.Δ. της 6-13 Αυγ. 1986 (ΦΕΚ Δ΄ 660) και τα επόμενα άρθρ. 8 και 9 αριθμήθηκαν αντίστοιχα σε 9 και 10. Εμπορικές αποθήκες «Άρθρ.9.-Για την κατασκευή των εμπορικών αποθηκών απαιτείται έγκριση του Εμποροβιομηχανικού Επιμελητηρίου. 2.Οι όροι και περιορισμοί, δόμησης των γηπέδων για την ανέγερση εμπορικών αποθηκών καθορίζονται ως εξής: α)Μέγιστο ποσοστό κάλυψης του γηπέδου 20% της επιφανείας του. Σελ. 294,48032(γ) Τεύχος 1230-Σελ. 36 β)Μέγιστος αριθμός ορόφων: 2 με μέγιστο ύψος 7.50 μ. μετρούμενο από το γύρω φυσικό ή διαμορφωμένο κατά την παρ. 10 του άρθρ. 1 του παρόντος π.δ/τος έδαφος. Το ανώτερω ύψος μπορεί να φθάσει έως 11 μ. όταν αυτό επιβάλλεται, για λόγους λειτουργικούς μετά από γνώμη του αρμόδιου φορέα. γ)Ο συντελεστής δόμησης του γηπέδου ορίζεται σε 0.2. δ)Επιτρέπεται, η κατασκευή περισσοτέρων του ενός κτιρίου στο γήπεδο. «ε)Σε περίπτωση ανέγερσης εμπορικών αποθηκών, συναρμολογουμένων (βιδωτών), οριζοντίου τύπου ή κατακορύφου τύπου (SILOS), το μέγιστο ποσοστό κάλυψης ορίζεται σε 40% της επιφανείας του γηπέδου και ο συντελεστής δόμησης σε 0,4». Η περίπτ. ε΄ αντικαταστάθηκε ως άνω από το άρθρ. 1 του Π.Δ. της 11-23 Φεβρ. 1995, (ΦΕΚ Δ΄ 93). Το άρθρ. 9 προστέθηκε από το άρθρ. 1 του Π.Δ. της 11/21 Ιαν. 1994 (ΦΕΚ Δ΄ 33) και τα επόμενα άρθρ. 9 και 10 αναριθμήθηκαν αντίστοιχα σε 10 και 11. Άρθρ.10 (9) (8). Τα άρθρ. 1, 2, 3, 4, 7, 10 και 14 του από 6.10.1978 Π.Δ/τος (ΦΕΚ 538/Δ), όπως ισχύουν καταργούνται. Άρθρ. (11(10) (9). Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως. Άρθρ.2.-«1.Κτίρια που προορίζονται για γεωργοκτηνοτροφικές γεωργοπτηνοτροφικές ή υδατοκαλλιεργητικές εγκαταστάσεις (ιχθυοκαλλιεργειών, οστρακοκαλλιεργειών και καλλιεργειών και καλλιεργειών λοιπών υδρόβιων οργανισμών) καθώς και εγκαταστάσεις αποθήκευσης λιπασμάτων, φαρμάκων, ιχθυοτροφών γεωργικών και αλιευτικών εφοδίων γεωργικών και αλιευτικών προϊόντων, στέγαστρα σφαγής ζώων, δεξαμενές από οποιοδήποτε υλικό, επιτρέπεται να κατασκευάζονται κατά παρέκκλιση των διατάξεων του άρθρ. 1, με απόφαση του Υπουργού Περιβάλλοντος, Χωροταξίας και Δημοσίων Έργων μετά από γνώμη της αρμόδιας υπηρεσίας του Υπουργείου Γεωργίας και μετά από γνώμη του αρμόδιου Συμβουλίου Χωροταξίας, Οικισμού και Περιβάλλοντος». Ο τίτλος του άρθρ. 2 και το πρώτο εδάφιο της παρ. 1 αντικαταστάθηκαν ως άνω από την παρ. 2 της 88217/3752/5 Ιαν. 17 Φεβρ. 1987 (ΦΕΚ Δ΄ 78) απόφ. ΥΠ.ΠΕ.ΧΩ.ΔΕ. Με το άρθρ. 1 παρ. 1 του Π.Δ/τος από 21 Ιουν.-11 Ιουλ. 1991 (ΦΕΚ Δ΄ 432) τροποποιήθηκε το παρόν Π.Δ/γμα και ορίστηκε ότι: «Εγκαταστάσεις ξηραντηρίων καπνών Βιρτζίνια ως και θερμοκήπιο για την καλλιέργεια ανθέων και κηπευτικών προϊόντων, σύμφωνα προς τις εγκεκριμένες μελέτες-τύπους του Υπουργείου Γεωργίας ή της Αγροτικής Τράπεζας της Ελλάδας, κατασκευάζονται χωρίς άδεια και περιορισμό ως προς το ποσοστό κάλυψης του γηπέδου και τον αριθμό των κατασκευών». Η παρέκκλιση αφορά εις: α)Την ανέγερση περισσότερων από ένα κτίρια, επί του γηπέδου. β)Το ποσοστό κάλυψης του γηπέδου που δεν μπορεί να υπερβαίνει τα 30% της επιφανείας του. γ)Το ύψος των κτιρίων. δ)Τις αποστάσεις των κτιρίων από τα όρια του γηπέδου οι οποίες δεν μπορούν μειωθούν περισσότερο από το προβλεπόμενο ύψος των κτιρίων και οπωσδήποτε όχι λιγότερο από 5 μέτρα. (Αντί για τη σελ. 294,48027(β) Σελ. 294,48027(γ) Τεύχος 1230-Σελ. 33 Σχέδια Πόλεων 23.Δ.α.120 ε)Το συντελεστή δόμησης του γηπέδου που δεν μπορεί να υπερβαίνει το 0,9. Ο συντελεστής όγκου των παραπάνω αναφερόμενων κτιρίων δεν μπορεί να υπερβαίνει το αριθμό 3,3. στ)Το εμβαδόν, το πρόσωπο και το βάθος του γηπέδου. 2.α)Θερμοκήπια για την καλλιέργεια ανθέων και κηπευτικών προϊόντων, σύμφωνα προς τις εγκεκριμένες μελέτες-τύπους του Υπουργείου Γεωργίας ή της Αγροτικής Τράπεζας της Ελλάδας, κατασκευάζονται χωρίς άδεια και περιορισμό ως προς το ποσοστό κάλυψης του γηπέδου και τον αριθμό των κατασκευών. β)Κατ’ εξαίρεση των διατάξεων του προηγουμένου εδάφιου προκειμένου για την κατασκευή θερμοκηπίων από σκληρό υλικό, οι αποστάσεις τους από τα όρια του γηπέδου ορίζονται σε 2,50 μέτρα. «Το μέγιστο ύψος του θερμοκηπίου δεν μπορεί να υπερβαίνει τα 5,50 μέτρα». Το μέσα σε «» εδάφιο, αντικαταστάθηκε, ως άνω, από το άρθρ. 1 του Π.Δ. της 11/21 Ιαν. 1994, (ΦΕΚ Δ΄ 33). Επιτρέπεται παρέκκλιση από το παραπάνω καθοριζόμενο μέγιστο ύψος, μετά από απόφαση του Υπουργού Χωροταξίας, Οικισμού και Περιβάλλοντος, μετά από γνώμη της αρμόδιας Διεύθυνσης του Υπουργείου Γεωργίας και γνώμη του αρμόδιου Συμβουλίου Χωροταξίας, Οικισμού και Περιβάλλοντος. 3.(Καταργήθηκε από την παρ. 3 της 88217/3752/5 Ιαν.-17 Φεβρ. 1987 (ΦΕΚ Δ΄ 78) απόφ. ΥΠ.ΠΕ.ΧΩ.ΔΕ). 3(4).Το ύψος των φυλακίων, που προορίζονται για πυροπροστασία δασικών κ.λπ. εκτάσεων, που κατασκευάζονται από κρατικές υπηρεσίες καθορίζεται με έγκριση της αρμόδιας υπηρεσίας του Υπουργείου Γεωργίας. Το ύψος αυτό δεν μπορεί να υπερβεί τα 20 μ. 4(5).Κτίρια που ανεγείρονται από το Υπουργείο Γεωργίας εκτός δασών και δασικών εκτάσεων για στέγαση του προσωπικού που ασχολείται με την εκμετάλλευση και προστασία των δασών, καθώς και για την αποθήκευση υλικών και μηχανημάτων επιτρέπεται να ανεγείρονται κατά παρέκκλιση του άρθρ. 1 του παρόντος. Η παρέκκλιση εγκρίνεται με απόφαση του Υπουργού Χωροταξίας, Οικισμού και Περιβάλλοντος, μετά γνώμη της αρμόδιας υπηρεσίας του Υπουργείου Γεωργίας και γνώμη του αρμόδιου Συμβουλίου Χωροταξίας, Οικισμού και Περιβάλλοντος. Η παρέκκλιση αφορά εις: α)Την ανέγερση περισσότερων του ενός κτιρίων και τη διασπορά τους στο γήπεδο. β)Τον αριθμό ορόφων που δεν επιτρέπεται να υπερβαίνει τους 3 και το ύψος το οποίο δεν μπορεί να υπερβαίνει τα 10 μέτρα. Σελ. 294,48028(γ) Τεύχος 1230-Σελ. 34 γ)Τις αποστάσεις των κτιρίων από τα όρια του γηπέδου που δεν επιτρέπεται να είναι μικρότερες από το ύψος των κτιρίων και εν πάση περιπτώσει όχι μικρότερες από 5 μέτρα. δ)Το ποσοστό κάλυψης που δεν επιτρέπεται να υπερβαίνει το 15% της επιφάνειας του γηπέδου. ε)Τον συντελεστή δόμησης που δεν επιτρέπεται να υπερβαίνει το 0,3 με προϋπόθεση ότι η συνολική επιφάνεια ορόφων των κτιρίων δεν υπερβαίνει τα 3.000 μ 2 . 5(6).Για κτίρια αποθηκών οριζοντίου τύπου ή κατακορύφου τύπου (SILOS) καθώς και για δεξαμενές που προορίζονται για αποθήκευση γεωργικών προϊόντων, λιπασμάτων, φαρμάκων και άλλων γεωργικών εφοδίων που κατασκευάζονται από την Αγροτική Τράπεζα Ελλάδος ή Γεωργικές Συνεταιριστικές Οργανώσεις ή Νομικά Πρόσωπα Δημοσίου Δικαίου ή Ανώνυμες Εταιρείες στις οποίες μετέχει η Αγροτική Τράπεζα της Ελλάδος ή Συνεταιρισμοί οι όροι και περιορισμοί δομήσεως ορίζονται ως ακολούθως: α)Ελάχιστες αποστάσεις των κτιρίων από τα όρια του γηπέδου 10 μ. β)Μέγιστο ποσοστό καλύψεως του γηπέδου 30% της επιφανείας αυτού. γ)Μέγιστος αριθμός ορόφων για μεν τις αποθήκες κατακόρυφου τύπου (SILOS) και τις δεξαμενές ένας για δε τα κτίρια αποθηκών οριζοντίου τύπου 2. δ)Μέγιστο ύψος κτιρίων 10 μέτρα. Το ύψος αυτό σε περίπτωση κατασκευής κεκλιμένης στέγης προσαυξάνεται κατά 1,50 μ. Η προσαύξηση αυτή στην περίπτωση των αποθηκών κατακορύφου τύπου (SILOS) μπορεί να φθάσει τα 4,00 μέτρα για λόγους τοποθετήσεως εντός αυτής μηχανισμού βεβαιουμένου τούτου από την αρμόδια υπηρεσία του Υπουργείου Γεωργίας. ε)Ο μέγιστος συντελεστής δομήσεως του γηπέδου ορίζεται σε 0,6 και ο συντελεστής κατ’ όγκον εκμεταλλεύσεως σε 3,3. στ)Επιτρέπεται η κατασκευή περισσοτέρων του ενός κτιρίων (ή εγκαταστάσεων) εντός του αυτού γηπέδου. Οι μέσα σε ( ) παρ. 4, 5 και 6 αναριθμήθηκαν σε παρ. 3, 4 και 5 από την παρ. 3 της 88217/3752/5 Ιαν.-17 Φεβρ. 1987 (ΦΕΚ Δ΄ 78) απόφ. ΥΠ.ΠΕ.ΧΩ.ΔΕ. 23.Δ.α.120 Σχέδια Πόλεων Αντλητικές εγκαταστάσεις –  υδατοδεξαμενές – φρέατα Άρθρ.3.-1.Η ανόρυξη φρεάτων, κατασκευή αντλητικών εγκαταστάσεων και υδατοδεξαμενών επιτρέπονται ανεξαρτήτως αρτιότητας γηπέδου με τους κάτωθι όρους και περιορισμούς δομήσεως: α)Τα κτίσματα για στέγαση των αντλητικών εγκαταστάσεων πρέπει να έχουν τις απολύτως απαραίτητες για το σκοπό αυτό διαστάσεις και μέγιστο ύψος 2,50 μέτρα. Στα ανωτέρω κτίρια δεν έχουν εφαρμογή οι διατάξεις του άρθρ. 1 παρ. 5 εδάφ. α του παρόντος. Τ’ ανωτέρω εφόσον τα φρέατα δεν εμπίπτουν στις απαγορευτικές διατάξεις του Υπουργείου Γεωργίας. β)Το μέγιστο ύψος των υδατοδεξαμενών ορίζεται: Σε 2,50 μέτρα όταν κατασκευάζονται στο έδαφος και σε 11 μέτρα όταν κατασκευάζονται σε υποστυλώματα. Η απόφαση των υδατοδεξαμενών από τα όρια του γηπέδου ορίζεται σε 5 μέτρα. 2.Στις περιπτώσεις της προηγουμένης παρ. 1 απαιτείται έγκριση της αρμόδιας υπηρεσίας της οικείας Νομαρχίας στην οποία βεβαιούται ότι: α)Στη συγκεκριμένη περίπτωση είναι επιβεβλημένη η κατασκευή κτίσματος στεγάσεως αντλητικών εγκαταστάσεων ή και υδατοδεξαμενής. β)Οι αιτούμενες διαστάσεις των ανωτέρω κατασκευών είναι οι ελάχιστες απολύτως αναγκαίες για το σκοπό που προορίζονται. γ)Επιβάλλεται η κατασκευή υδατοδεξαμενής σε υποστυλώματα εφόσον συντρέχει περίπτωση. Βιομηχανικές εγκαταστάσεις Άρθρ.4.-1.Βιομηχανικές εγκαταστάσεις για την εφαρμογή του παρόντος θεωρούνται τα βιομηχανικά κτίρια, καθώς και οι αποθήκες και δεξαμενές που κατασκευάζονται στο ίδιο γήπεδο. 2.Για την κατασκευή βιομηχανικών εγκαταστάσεων απαιτείται έγκριση του Υπουργείου Εθνικής Οικονομίας. Εάν οι εγκαταστάσεις αυτές είναι υψηλής οχλήσεως με οποιαδήποτε ισχύ ή και μέσης οχλήσεως με ισχύ μεγαλύτερη των 120 HP (ή αντίστοιχη θερμική ισχύ), πέραν της κατά το προηγούμενο εδάφιο εγκρίσεως απαιτείται και η σύμφωνη γνώμη του Υπουργείου Χωροταξίας, Οικισμού και Περιβάλλοντος. Το Υπουργείο οφείλει να απαντήσει μέσα σε 40 ημέρες από την υποβολή του ερωτήματος εκ μέρους του Υπουργείου Εθνικής Οικονομίας. Αν παρέλθει η παραπάνω προθεσμία, η απάντηση θεωρείται θετική. 3.Γύρω από πόλεις και οικισμούς με πληθυσμό μεγαλύτερο των 2.000 κατοίκων βάσει της τελευταίας εκάστοτε απογραφής και σε ζώνη που εκτείνεται σε πλάτος 700 μέτρα, για πόλεις και οικισμούς  με πληθυσμό από 2.001 μέχρι και 10.000 κατοίκους και 1.000 μέτρα για πόλεις με πληθυσμό άνω των 10.000 κατοίκων, απαγορεύεται η ανέγερση νέων βιομηχανικών εγκαταστάσεων μέσης ή υψηλής οχλήσεως. Η απόσταση αυτή μετράται από το τέλος του εγκεκριμένου ρυμοτομικού σχεδίου ή από τα όρια των οικισμών που στερούνται ρυμοτομικού σχεδίου. Σε περιπτώσεις γηπέδων που εκτείνονται εντός και εκτός της ανωτέρω ζώνης, το εντός της ζώνης αυτής τμήμα λαμβάνεται υπόψη μόνο κατά τον έλεγχο της αρτιότητας και όχι κατά τον υπολογισμό των μεγεθών εκμεταλλεύσεως του γηπέδου. 4.Κατ’ εξαίρεση των απαγορεύσεων της προηγούμενης παραγράφου επιτρέπεται η κατασκευή νέων εγκαταστάσεων εφόσον αυτές δεν απαγορεύονται από άλλες διατάξεις του παρόντος Π.Δ/τος στις εξής περιπτώσεις: α)Σε γήπεδα για τα οποία η σχετική αίτηση για έκδοση οικοδομικής άδειας συνοδευόμενη με τα απαιτούμενα δικαιολογητικά έχει υποβληθεί στην αρμόδια Πολεοδομική Υπηρεσία μέχρι τη δημοσίευση του παρόντος. β)Σε γήπεδα για τα οποία κατά τη δημοσίευση του παρόντος έχει εκδοθεί οικοδομική άδεια. 5.Οι όροι και περιορισμοί δόμησης των γηπέδων για την ανέγερση βιομηχανικών εγκαταστάσεων καθορίζονται ως εξής: α)Ελάχιστες αποστάσεις των κτιρίων ή εγκαταστάσεων από τα όρια του γηπέδου 10 μέτρα. «αα)Κατά παρέκκλιση της παραπάνω διατάξεως, εάν μετά την τήρηση της αποστάσεως των 10,0 μ. δεν είναι δυνατή η οικοδόμηση, οι αποστάσεις των κτιρίων από τα όρια του γηπέδου ορίζονται ως κατωτέρω: -Για γήπεδα που βρίσκονται εντός της ζώνης των πόλεων ή οικισμών, τα οποία είχαν μέχρι 27.4.1977 ελάχιστο εμβαδόν 2.000 τ.μ. η απόσταση του κτιρίου από τα όρια του γηπέδου ορίζεται σε 5.0 μ. -Για γήπεδα, όπως αυτά ορίζονται από το εδάφ. β της παρ. 2 του άρθρ. 1, οι αποστάσεις του κτιρίου από τα όρια του γηπέδου ορίζονται σύμφωνα με το εδάφ. ββ της παρ. 5 του άρθρ. 1 του παρόντος. -Για γήπεδα άρτια κατά τον κανόνα, τα οποία προϋφίστανται της 31.5.85, οι πλάγιες αποστάσεις του κτιρίου από τα όρια του γηπέδου ορίζονται σε 5,0 μ. Το μέγιστο πλάτος του κτιρίου στις παραπάνω περιπτώσεις δεν πρέπει να υπερβαίνει τα 10 μέτρα». Η υποπερίπτ. αα΄ προστέθηκε από την παρ. 4 της 88217/3752/5 Ιαν.-17 Φεβρ. 1987 (ΦΕΚ Δ΄ 78) απόφ. ΥΠ.ΠΕ.ΧΩ.ΔΕ. β)Μέγιστο ποσοστό καλύψεως του γηπέδου 30% της επιφανείας του. «Σε περίπτωση ανέγερσης αποθηκών κατακορύφου τύπου (SILOS) συναρμολογουμένων (βιδωτών), βιομηχανικών ή εμπορικών αποθηκών επίσης συναρμολογουμένων, δεξαμενών υγρών καυσίμων, με(Αντί για τη σελ. 294,48029(β) Σελ. 294,48029(γ) Τεύχος 1162-Σελ. 53 Σχέδια Πόλεων 23.Δ.α.120 γιστο ποσοστό καλύψεως 40% της επιφανείας του». Η μέσα σε «» δεύτερη πρόταση του άνω εδαφίου που είχε προστεθεί από το άρθρ. 1 παρ. 1 του Π.Δ/τος 7/23 Μαρτ. 1991 (ΦΕΚ Δ΄ 137), αντικαταστάθηκε, ως άνω από το άρθρ. 1 παρ. 2 Π.Δ/τος από 21 Ιουν.-11 Ιουλ. 1991 (ΦΕΚ Δ΄ 432) γ)Μέγιστος αριθμός ορόφων 3 με μέγιστο ύψος 11 μέτρα μετρούμενο από το γύρω φυσικό ή διαμορφωμένο κατά την παρ. 10 του άρθρ. 1 του παρόντος Π.Δ/τος έδαφος. δ)Ο συντελεστής δόμησης του γηπέδου ορίζεται σε 9,0 και ο συντελεστής της κατ’ όγκον εκμετάλλευσης σε 3,3. ε)Επιτρέπεται η κατασκευή περισσότερων του ενός κτιρίων στο γήπεδο. «6.α)Κατά παρέκκλιση του εδάφ. γ της προηγουμένης παρ. 5 επιτρέπεται η καθ’ ύψος υπέρβαση για την ανέγερση νέων βιομηχανικών εγκαταστάσεων, όταν η υπέρβαση αυτή είναι αναγκαία για την τοποθέτηση ή για την διέξοδο υψηλών μηχανημάτων. β)Η ανωτέρω παρέκκλιση εγκρίνεται με απόφαση του Υπουργού Περιβάλλοντος, Χωροταξίας και Δημοσίων Έργων μετά από γνώμη του Υπουργείου Βιομηχανίας «Έρευνας και Τεχνολογίας και γνώμη του αρμόδιου Συμβουλίου Χωροταξίας Οικισμού και Περιβάλλοντος. «γ)Κατ’ εξαίρεση χωρίς τη διαδικασία του προηγουμένου εδαφ. β΄ είναι δυνατή η καθ’ ύψος υπέρβαση για την ανέγερση αποθηκών κατακορύφου τύπου (SILOS) συναρμολογουμένων (βιδωτών), δεξαμενών υγρών καυσίμων καθώς και καμινάδων βιομηχανικών εγκαταστάσεων». Το ύψος αυτό δεν δύναται να υπερβαίνει τα 32 μέτρα». Το μέσα σε εδαφ. γ΄ αντικαταστάθηκε ως άνω από την παρ. 3 άρθρ. 1 Π.Δ. της 21 Ιουν.-11 Ιουλ. 1991 (ΦΕΚ Δ΄ 431). Η παρ. 6 αντικαταστάθηκε ως άνω από την παρ. 2 άρθρ. 1 του Π. Δ. 7/23 Μαρτ. 1991 (ΦΕΚ Δ΄ 137). 7.Επίσης επιτρέπεται κατά παρέκκλιση των διατάξεων της παρ. 5 του άρθρου αυτού η επέκταση υφισταμένων βιομηχανικών εγκαταστάσεων μετά τριετή τουλάχιστον λειτουργία που βεβαιώνεται από το Υπουργείο Εθνικής Οικονομίας. Η παρέκκλιση αφορά εις το ποσοστό καλύψεως του γηπέδου το οποίο δεν επιτρέπεται να υπερβαίνει το 50% της επιφανείας του γηπέδου, το ύψος, τον συντελεστή δομήσεως ο οποίος δεν επιτρέπεται να  Σελ. 294,48030(γ) Τεύχος 1162-Σελ. 54 υπερβαίνει το 1,20, τον συτελεστή κατ’ όγκον εκμεταλλεύσεως που σε καμμιά περίπτωση δεν επιτρέπεται να υπερβαίνει το 4,2 και στις αποστάσεις των κτιρίων ή εγκαταστάσεων από πλάγια και οπίσθια όρια του γηπέδου που δεν επιτρέπεται να είναι μικρότερες από 5 μέτρα. Η παρέκκλιση αυτή εγκρίνεται σύμφωνα με τη διαδικασία που αναφέρεται στην περίπτ. β΄ της προηγούμενης παραγράφου. 8.Με απόφαση του Υπουργού Χωροταξίας, Οικισμού και Περιβάλλοντος που εκδίδεται μετά από γνώμη του Οργανισμού Σιδηροδρόμων Ελλάδος επιτρέπεται η ανέγερση ή επέκταση Βιομηχανικών κτιρίων, αποθηκών, ψυγείων, διαλογητηρίων φρούτων κοντά σε σιδηροδρομικές γραμμές και σε απόσταση μικρότερη των 15 μέτρων από το όριο της ζώνης απαλλοτρίωσης για τη σιδηροδρομική γραμμή. 9.Επίσης επιτρέπεται η ανέγερση ή επέκταση κτιρίων ψυγείων διαλογητηρίων φρούτων κατά παρέκκλιση των διατάξεων της παρ. 5 του άρθρου αυτού ως προς το ποσοστό καλύψεως του γηπέδου το οποίο δεν επιτρέπεται να υπερβαίνει το 45% της επιφανείας του και τις αποστάσεις των κτιρίων από τα πλάγια και οπίσθια όρια του γηπέδου οι οποίες δεν επιτρέπεται να είναι μικρότερες των 5,00 μέτρων. 23.Δ.α.120 Σχέδια Πόλεων Η ανωτέρω παρέκκλιση εγκρίνεται με απόφαση του Υπουργού Χωροταξίας, Οικισμού και Περιβάλλοντος, μετά από γνώμη του Υπουργείου Εθνικής Οικονομίας και γνώμη του αρμόδιου Συμβουλίου χωροταξίας, Οικισμού και Περιβάλλοντος. (Για τις βιομηχανικές εγκαταστάσεις της Δημοσίας Επιχειρήσεως Ηλεκτρισμού όπου στις διατάξεις του άρθρου αυτού αναφέρεται Υπουργείο Εθνικής Οικονομίας νοείται το Υπουργείο Ενέργειας και Φυσικών Πόρων). Το τελευταίο μέσα σε ( )εδάφιο καταργήθηκε από την παρ. 1 άρθρ. 1 Π.Δ. της 6-13 Αυγ. 1986 (ΦΕΚ Δ΄ 660). «10.Οι διατάξεις του άρθρου αυτού εφαρμόζονται και για εγκαταστάσεις μεταλλείων ή λατομείων με τις εξής τροποποιήσεις: Ο μέγιστος αριθμός ορόφων των κτιρίων αυτών ορίζεται σε 4 και το μέγιστο ύψος σε 14,50 μέτρα. Κατά παρέκκλιση του προηγούμενου εδαφίου επιτρέπεται η καθ’ ύψος υπέρβαση για την ανέγερση νέων εγκαταστάσεων μεταλλείων ή λατομείων όταν η υπέρβαση αυτή είναι αναγκαία για την τοποθέτηση ή για διέξοδο υψηλών μηχανημάτων ή όταν ανεγείρονται αποθήκες κατακορύφου τύπου (SILOS). Επίσης κατά παρέκκλιση επιτρέπεται η αύξηση του αριθμού των ορόφων και του ύφους για την ανέγερση νέων εγκαταστάσεων μεταλλείων ή και λατομείων όταν η υπέρβαση αυτή επιβάλλεται από τη φύση της εκάστοτε απαιτούμενης παραγωγικής διαδικασίας. Οι ανωτέρω παρεκκλίσεις εγκρίνονται με απόφαση του Υπουργού Περιβάλλοντος, Χωροταξίας και Δημοσίων Έργων μετά από γνώμη του Υπουργείου Βιομηχανίας, Ενέργειας και Τεχνολογίας και γνώμη του αρμοδίου Συμβουλίου Χωροταξίας, Οικισμού και Περιβάλλοντος. 11.Όπου στις διατάξεις του άρθρου αυτού αναφέρεται Υπουργείο Εθνικής Οικονομίας νοείται το Υπουργείο Βιομηχανίας, Ενέργειας και Τεχνολογίας». Οι παρ. 10, 11 προστέθηκαν από την παρ. 2 άρθρ. 1 Π.Δ. της 6-13 Αυγ. 1986 (ΦΕΚ Δ΄ 660). Γραφεία – Καταστήματα Άρθρ.5.-1.Προκειμένου για ανέγερση κτιρίων που προορίζονται για αμιγή χρήση γραφείων ή καταστημάτων, το κτίριο δεν μπορεί να υπερβαίνει τα 600 μ2 στο σύνολο των ορόφων. Η αρχιτεκτονική μελέτη για την ανέγερση των ανωτέρω κτιρίων εγκρίνεται από την Επιτροπή Ενασκήσεως Αρχιτεκτονικού Ελέγχου. 2.Επιτρέπεται η ανέγερση αμιγούς χρήσεως ειδικών καταστημάτων (υπεραγοραί) κατά παρέκκλιση των διατάξεων της προηγούμενης παραγράφου καθώς και του άρθρ. 1 του παρόντος που αφορά εις: α)Το ποσοστό καλύψεως, που δεν επιτρέπεται να υπερβαίνει το 20% β)Το ύψος που δεν επιτρέπεται να υπερβαίνει τα 9 μέτρα. γ)Τη συνολική επιφάνεια ορόφων που δύναται να υπερβαίνει τα 600 μ 2  με τη προϋπόθεση ότι ο συντελεστής δομήσεως δεν υπερβαίνει το 0,2. Η ανωτέρω παρέκκλιση εγκρίνεται με απόφαση του Υπουργού Χωροταξίας, Οικισμού και Περιβάλλοντος με γνώμη του αρμόδιου Συμβουλίου Χωροταξίας, Οικισμού και Περιβάλλοντος και γνώμη της Δ/νσεως Χωροταξίας. Κατοικία Άρθρ.6.-1.Προκειμένου για την ανέγερση κατοικιών εφαρμόζονται και οι ακόλουθοι ειδικοί όροι και περιορισμοί δόμησης επιπλέον των όσων αναφέρονται στο άρθρ. 1 του παρόντος. α)Στα γήπεδα επιτρέπεται η ανέγερση περισσοτέρων της μιας οικοδομών μετά από γνώμη της Επιτροπής Ενασκήσεως Αρχιτεκτονικού Ελέγχου. β)Η μεγίστη επιτρεπομένη επιφάνεια του κτιρίου ως και η συνολική επιφάνεια των ορόφων δεν επιτρέπεται να υπερβαίνει: Για γήπεδα εμβαδού μέχρι 4.000 τ.μ. τα 200 τ.μ. Για γήπεδα εμβαδού μεγαλύτερου των 4.000 τ.μ. μέχρι και 8.000 τ.μ. για μεν τα πρώτα 4.000 τ.μ. τα 200 τ.μ. για δε τα λοιπά ίση με το γινόμενο του υπολοίπου εμβαδού του γηπέδου επί τον συντελεστή δομήσεως 0,02. επιφ.οικοδ.=200τ.μ.+(εμβ. γηπέδου-4.000) Χ 0,02. Για γήπεδα εμβαδού μεγαλυτέρου των 8.000 τ.μ. και άνω, για μεν τα πρώτα 8.000 τ.μ. τα 280 τ.μ. για δε τα λοιπά ίση με το γινόμενο του υπολοίπου εμβαδού του γηπέδου επί τον συντελεστή δόμησης 0,01 μη δυναμένη εν πάσει περιπτώσει να υπερβεί τα 400 τ.μ. επιφ.οικοδ.=280τ.μ.+(εμβ.γηπέδου-8.000) Χ 0,01 (Αντί για τη σελ. 294,480301) Σελ. 294,480301(α) Τεύχος 1162-Σελ. 55 Σχέδια Πόλεων 23.Δ.α.120 γ)Ο μέγιστος αριθμός ορόφων των κτιρίων ορίζεται σε 2. δ)Το μέγιστο επιτρεπόμενο ύψος της οικοδομής μετρούμενο από το φυσικό ή το κατά την παρ. 10 του άρθρ. 1 του παρόντος Π.Δ/τος διαμορφωμένο έδαφος και από κάθε όψη, ορίζεται σε 4 μέτρα για μονόροφη οικοδομή ή μονόροφο τμήμα αυτής και σε 7,50 μ. για διώροφη οικοδομή ή διώροφο τμήμα αυτής. Σε περίπτωση κατασκευής κεκλιμένης στέγης το ύψος αυτό προσαυξάνεται κατά 1,20 μ. Σε καμιά περίπτωση η οικοδομή δεν επιτρέπεται να υπερβαίνει τα ύψη αυτά πλην της περίπτωσης κατασκευής στηθαίου τυχόν φωταγωγού ύψους 0,30 μ. και καπνοδόχου. 2.Στα κατά παρέκκλιση άρτια γήπεδα της παρ. 2 του άρθρ. 1 επιτρέπεται η ανέγερση κατοικιών σύμφωνα με τους κάτωθι όρους δόμησεως, επιφυλασσομένων των διατάξεων της παρ. 3 του άρθρ. 1 καθώς και της περίπτ. β της παρ. 5 του άρθρ. 1. α)Σε γήπεδα επιφανείας τουλάχιστον 2.000 μ 2 επιτρέπεται η ανέγερση κατοικιών με ελάχιστες αποστάσεις από τα όρια του γηπέδου 5 μέτρα. Κατά τα λοιπά εφαρμόζονται οι όροι δόμησης της προηγουμένης παραγράφου. β)Σε γήπεδα επιφανείας τουλάχιστον 1200 μ 2  και μέχρι 2.000 μ 2  η μεγίστη επιτρεπομένη επιφάνεια του κτιρίου καθώς και η συνολική επιφάνεια των ορόφων δεν επιτρέπεται να υπερβαίνει την προκύπτουσα σύμφωνα με τη σχέση: Επιφάνεια οικοδομής =  2 16 1200 150    E όπου Ε είναι η επιφάνεια του γηπέδου. Οι ελάχιστες αποστάσεις του κτίσματος από τα όρια του γηπέδου στην περίπτωση αυτή είναι 5,00 μ. γ)Σε γήπεδα επιφανείας τουλάχιστον 750 μ 2  και μέχρι 1200 μ 2  η μέγιστη επιτρεπόμενη επιφάνεια του κτιρίου καθώς και η συνολική επιφάνεια των ορόφων δεν επιτρέπεται να υπερβαίνει την προκύπτουσα σύμφωνα με τη σχέση: Επιφάνεια οικοδομής=  2 9 750 100    E όπου Ε είναι η επιφάνεια του γηπέδου. Οι ελάχιστες αποστάσεις του κτίσματος από τα όρια του γηπέδου στην περίπτωση αυτή είναι 2,50 μέτρα. 3.Σε περίπτωση ανέγερσης οικοδομών μικτής χρήσης (κατοικία και καταστήματα) η μεγίστη επιτρεπόμενη κάλυψη του γηπέδου δεν δύναται να υπερβεί την οριζόμενη κατά περίπτωση από το παρόν άρθρο. Σελ. 294,480302(α) Τεύχος 1162-Σελ. 56 4.Στα Καλλιεργούμενα αγροκτήματα, κατόπιν βεβαιώσεως προς τούτο της Υπηρεσίας Γεωργίας της οικείας Νομαρχίας, εκτός της κατοικίας η οποία ανεγείρεται σύμφωνα με τους όρους δόμησης της παρ. 1 του παρόντος άρθρου είναι δυνατή η κατασκευή μιας αποθήκης εμβαδού 50 τετραγωνικά μέτρα, μεγίστου ύψους 4,50 μέτρα και αποστάσεως από τα όρια του γηπέδου 10 μέτρα, εφόσον η αποθήκη κρίνεται απαραίτητη από την αρμόδια Διεύθυνση Γεωργίας της οικείας Νομαρχίας για την αποθήκευση αγροτικών γενικώς προϊόντων και εφοδίων. 23.Δ.α.120 Σχέδια Πόλεων Κτίρια κοινής ωφέλειας ΔΕΗ – ΟΤΕ - (έργα υδρεύσεως κ.λπ.) Άρθρ.7.-1.α)Για κτίρια υποσταθμών ηλεκτρικού ρεύματος της Δημοσίας Επιχειρήσεως Ηλεκτρισμού (ΔΕΗ), καθώς και για κτίρια ηλεκτρομηχανολογικών εγκαταστάσεων της ΔΕΗ που βρίσκονται σε υψηλή τάση, επιτρέπεται η ανέγερση περισσοτέρων του ενός κτισμάτων στο ίδιο γήπεδο. β)Επιτρέπεται η ανέγερση των κτιρίων της προηγουμένης παραγράφου κατά παρέκκλιση των διατάξεων του άρθρ. 1 του παρόντος που εγκρίνεται με απόφαση του Υπουργού Χωροταξίας, Οικισμού και Περιβάλλοντος μετά από γνώμη της ΔΕΗ και μετά από γνώμη του Κεντρικού Συμβουλίου Χωροταξίας, Οικισμού και Περιβάλλοντος. Η παρέκκλιση αφορά εις: αα)Την αρτιότητα του γηπέδου, που η επιφάνεια του δεν επιτρέπεται να είναι μικρότερη από 500 μ 2 . ββ)Τις αποστάσεις από τα όρια του γηπέδου που δεν επιτρέπεται να είναι μικρότερες από 2,50 μ. γγ)Το ποσοστό κάλυψης που δεν επιτρέπεται να υπερβαίνει το 50% της επιφανείας του γηπέδου, το ύψος, τον συντελεστή δομήσεως του γηπέδου που δεν επιτρέπεται να υπερβαίνει το 1,20 και τον συντελεστή κατ’ όγκον εκμετάλλευσης που δεν δύναται να υπερβαίνει το 5. δδ)Το ύψος της συμπαγούς περιφράξεως του γηπέδου, εφόσον τούτο απαιτείται δια λόγους ασφαλείας του κοινού και των εγκαταστάσεων. Το ύψος αυτό δεν επιτρέπεται να υπερβαίνει τα 4,5 μ. 2.α)Για τα κτίρια στεγάσεως μηχανικών εγκαταστάσεων του ΟΤΕ ή αποθηκών τηλεπικοινωνιακού υλικού του ΟΤΕ απαιτείται έγκριση του Υπουργείου Συγκοινωνιών. Οι όροι δομήσεως αυτών καθορίζονται ως ακολούθως: αα)Ελάχιστες αποστάσεις των κτιρίων από τα όρια του γηπέδου 10 μέτρα. ββ)Μέγιστο ποσοστό καλύψεως του γηπέδου 30% της επιφανείας αυτού. γγ)Μέγιστος αριθμός ορόφων των κτιρίων 3 με μέγιστο ύψος 11 μέτρα, μετρούμενο από το πέριξ φυσικό ή διαμορφωμένο κατά την παρ. 10 του άρθρ. 1 του παρόντος Π.Δ/τος έδαφος. δδ)Ο συντελεστής δομήσεως του γηπέδου ορίζεται σε 0,9 και ο συντελεστής κατ’ όγκον εκμεταλλεύσεως σε 3,3. εε)Επιτρέπεται η κατασκευή περισσοτέρων του ενός κτιρίου στο ίδιο γήπεδο. β)Επιτρέπεται η ανέγερση κτιρίων στεγάσεως μηχανικών εγκαταστάσεων του ΟΤΕ καθώς και μεταλλικών κατασκευών (πυλώνων) στηρίξεως κατόπτρων, κεραιών κ.λπ. αναγκαίων για τα δίκτυα  του ΟΤΕ κατά παρέκκλιση της προηγουμένης παραγράφου. Η παρέκκλιση εγκρίνεται με απόφαση του Υπουργού Χωροταξίας, Οικισμού και Περιβάλλοντος μετά από γνώμη του ΟΤΕ και γνώμη του Κεντρικού Συμβουλίου Χωροταξίας, Οικισμού και Περιβάλλοντος. Η παρέκκλιση χορηγείται ως προς τα κάτωθι: αα)Την αρτιότητα του γηπέδου του οποίου η επιφάνεια δεν επιτρέπεται να είναι μικρότερη των 500 μ 2 . ββ)Τις αποστάσεις από τα όρια του γηπέδου που δεν επιτρέπεται να είναι μικρότερες των 2,50 μ. γγ)Το ποσοστό καλύψεως, που δεν επιτρέπεται να υπερβαίνει το 50% της επιφανείας του γηπέδου, το ύψος, τον συντελεστή δομήσεως που δεν επιτρέπεται να υπερβαίνει το 1,20 και το συντελεστή κατ’ όγκον εκμεταλλεύσεως που δεν δύναται να υπερβαίνει το 5. δδ)Το ύψος της συμπαγούς περιφράξεως του γηπέδου, εφόσον τούτο απαιτείται για λόγους ασφαλείας του κοινού και των εγκαταστάσεων. Το ύψος αυτό δεν επιτρέπεται να υπερβαίνει τα 4,5 μ. γ)Επιτρέπεται η τοποθέτηση φορητών κέντρων του ΟΤΕ (προκατασκευασμένων οικημάτων) σε οιαδήποτε θέση του γηπέδου, τα οποία πρέπει να απομακρύνονται αμέσως μετά την έναρξη λειτουργίας του μονίμου τηλεπικοινωνιακού κέντρου ή της επεκτάσεως τυχόν υφισταμένου. 3.Επιτρέπεται η κατασκευή αναγκαίων έργων υδρεύσεως (δεξαμενές-αντλιοστάσια) και αποχετεύσεως πόλεων και οικισμών κατά παρέκκλιση των διατάξεων του άρθρ. 1 του παρόντος που εγκρίνεται με απόφαση του Υπουργού Χωροταξίας, Οικισμού και Περιβάλλοντος μετά από γνώμη του αρμοδίου φορέα και μετά γνώμη του Κεντρικού Συμβουλίου Χωροταξίας, Οικισμού και Περιβάλλοντος, Η παρέκκλιση χορηγείται ως προς τα κάτωθι: α)Την αρτιότητα του γηπέδου, που η επιφάνεια του δεν επιτρέπεται να είναι μικρότερη των 500 μ 2 β)Τις αποστάσεις από τα όρια του γηπέδου που δεν επιτρέπεται να είναι μικρότερες από 2,50 μ. γ)Το ποσοστό καλύψεως, που δεν επιτρέπεται να υπερβαίνει το 50% της επιφανείας του γηπέδου, το ύψος, τον συντελεστή δομήσεως του γηπέδου, που δεν επιτρέπεται να υπερβαίνει το 1,20 του γηπέδου και τον συντελεστή κατ’ όγκον εκμεταλλεύσεως, ο οποίος δεν δύναται να υπερβαίνει το 5. δ)Το ύψος της συμπαγούς περιφράξεως του γηπέδου, εφόσον τούτο απαιτείται για λόγους ασφαλείας του κοινού και των εγκαταστάσεων το ύψος αυτό δεν επιτρέπεται να υπερβαίνει τα 4,5 μ. 4.Η παρέκκλιση της προηγουμένης παραγράφου χορηγείται και για εγκαταστάσεις βιολογικού καθαρισμού λυμάτων, για εγκαταστάσεις διϋλιστηρίων ύδατος καθώς και για κτίρια εξυπηρετήσεως εν γένει των εγκαταστάσεων αυτών και του προσωπικού. (Αντί για τη σελ. 294,48031(β) Σελ. 294,48031(γ) Τεύχος 1230-Σελ. 35 Σχέδια Πόλεων 23.Δ.α.120 «Εγκαταστάσεις Ε.Ρ.Τ., Ο.Τ.Ε., ιδιωτικών ραδιοφωνικών σταθμών, τηλεοράσεων και σταθμών  τηλεπικοινωνιών» Ο μέσα σε « » τίτλος αντικαταστάθηκε ως άνω από την παρ. 1 άρθρ. 2 του Π.Δ. της 21 Ιουν.-11 Ιουλ. 1991 (ΦΕΚ Δ΄ 432).